CELEX: 62017CN0557
Language: sk
Date: 2017-09-22 00:00:00
Title: Vec C-557/17: Návrh na začatie prejudiciálneho konania, ktorý podala Raad van State (Holandsko) 22. septembra 2017 – Y. Z. a i./Staatssecretaris van Veiligheid en Justitie

27.11.2017   
            
            
               SK
            
            
               Úradný vestník Európskej únie
            
            
               C 402/17
            
         Návrh na začatie prejudiciálneho konania, ktorý podala Raad van State (Holandsko) 22. septembra 2017 – Y. Z. a i./Staatssecretaris van Veiligheid en Justitie
   (Vec C-557/17)
   (2017/C 402/20)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Raad van State
   
      Účastníci konania pred vnútroštátnym súdom
   
   
      Odvolatelia: Y.Z., Z.Z. a Y.Y., Staatssecretaris van Veiligheid en Justitie
   
      Prejudiciálne otázky
   
   
               1.
            
            
               Má sa článok 16 ods. 2 písm. a) smernice Rady 2003/86/ES z 22. septembra 2003 o práve na zlúčenie rodiny (1) vykladať v tom zmysle, že bráni zrušeniu povolenia na pobyt udeleného v rámci zlúčenia rodiny, ak bolo získané uvedením klamlivých informácií, ale rodinný príslušník nevedel, že tieto informácie boli klamlivé?
            
         
               2.
            
            
               Má sa článok 9 ods. 1 písm. a) smernice Rady 2003/109/ES z 25. novembra 2003 o právnom postavení štátnych príslušníkov tretích krajín, ktoré sú osobami s dlhodobým pobytom (2) vykladať v tom zmysle, že bráni zrušeniu právneho postavenia osoby s dlhodobým pobytom, ak bolo toto postavenie získané uvedením klamlivých informácií, ale osoba s dlhodobým pobytom nevedela, že tieto informácie boli klamlivé?
            
         
      (1)  Ú. v. ES L 251, 2003, s. 12; Mim. vyd. 19/006, s. 224.
   
      (2)  Ú. v. ES L 16, 2004, s. 44; Mim. vyd. 19/006, s. 272.